เจอปัญหา นักธุรกิจไทย ประกาศขายทีมเชฟฟิลด์ เวนส์เดย์
สำนักข่าวต่างประเทศรายงานวันที่ 21 ธ.ค. ว่า เดชพล จันศิริ นักธุรกิจหนุ่มชาวไทย เจ้าของทีม นกเค้าแมว เชฟฟิลด์ เวนส์เดย์ ในศึก เดอะ แชมเปียนชิพ อังกฤษ ประกาศขายทีมแล้ว หลังทีมเจอปัญหาทำผิดกฏยุติธรรมทางการเงิน ไฟแนนเชียล แฟร์เพลย์ จนไม่สามารถเสริมทัพนักเตะใหม่ได้เมื่อช่วงเดือนเมษายน-เดือนสิงหาคมที่ผ่านมา,เดชพล เข้ามาเทกโอเวอร์ เชฟฟิลด์ เวนส์เดย์ เมื่อปี 2015 และช่วง 2 ฤดูกาลแรกทีมนกเค้าแมวก็โชว์ฟอร์มได้อย่างยอดเยี่ยม ได้เล่นเพลย์ออฟเลื่อนชั้นสู่พรีเมียร์ลีกถึง 2 ครั้ง แต่ไม่สำเร็จ ส่วนผลงานในฤดูกาลนี้ล่าสุดพวกเขาอยู่อันดับ 18 ของตาราง ซึ่งเป็นโซนอันตรายที่เสี่ยงต่อการตกชั้นลงไปเล่นในลีก วัน,โดย เดชพล ประกาศกับแฟนบอลว่า ผมจะนำสโมสรเข้าสู่ตลาด ผมเชื่อว่ามีหลายคนต้องการซื้อ เรามีปัญหากับกฎการเงิน ดังนั้นมันจึงเป็นเรื่องยาก กฎ FFP ทำให้เจ้าของทำคนเดียวไม่ได้ ถ้าแฟนคลับไม่ช่วย จะให้มาแก้ปัญหาอยู่คนเดียวตลอดคงไม่ไหว ไม่งั้นวันหนึ่งอาจผิดกฎได้ ดังนั้นไปดีกว่าถ้าไม่ช่วยกัน
เดชพล จันศิริ นักธุรกิจชาวไทย ประกาศขายสโมสรเชฟฟิลด์ เวนส์เดย์ หลังสโมสรเจอปัญหา เชื่อมีหลายคนต้องการซื้อ
เดชพล จันศิริ,เชฟฟิลด์ เวนส์เดย์